
ACTA DE LA SESSIÓ DEL PLE DE L’AJUNTAMENT

Identificació de la sessió

Núm.: 1/2017
Caràcter: Ordinària
Dia:   9 de febrer de 2017.   
Hora: 15:00 h. 
Lloc:  Sala de sessions de la casa consistorial.
Convocatòria: Primera

Hi assisteixen:

Mar Amorós Mas, Alcaldessa
Lourdes Aluja Mata, regidora
Maria Antònia Cabré Barberà, regidora

Vicente Vayá Morte, Secretari-Interventor del SAM de la Diputació de Tarragona al Servei Municipal

Absents:

Gerard Cabré Vaquè, regidor
Francesc Sans Vives, regidor

ORDRE DEL DIA:

1.- ACORD D’APROVACIÓ DE LES ACTES DE LES SESSIONS PLENÀRIES ANTERIORS 
2.- ACORD DE  L’AJUNTAMENT DE PRADELL DE LA TEIXETA D’ADHESIÓ AL CONTRACTE DERIVAT 2015.05 D1 DE L’ACORD MARC DE SUBMINISTRAMENT D’ENERGIA ELÈCTRICA AMB DESTINACIÓ A LES ENTITATS LOCALS DE CATALUNYA ADJUDICAT PEL CONSORCI CATALÀ PEL DESENVOLUPAMENT LOCAL A L’EMPRESA ENDESA ENERGIA, SAU (EXP. 2015.05). 
3.- ACORD D’APROVACIO INICIAL DE L’AGRUPACIÓ DELS MUNICIPIS DE PRADELL DE LA TEIXETA I LA TORRE DE FONTAUBELLA PER AL SOSTENIMENT EN COMÚ DEL LLOC DE SECRETARI – INTERVENTOR, I L’APROVACIÓ INICIAL DELS ESTATUTS QUE EL REGULEN
4.- DONAR COMPTE DE DECRETS I RESOLUCIONS DE L’ALCALDIA I INFORMES DESFAVORABLES DE LA SECRETARIA-INTERVENCIÓ.
5.- PRECS I PREGUNTES.

Pradell de la Teixeta a 2 de febrer de 2017
El Secretari-Interventor del SAM de la Diputació 
de Tarragona al Servei Municipal

Vicente Vayá Morte

1.- ACORD D’APROVACIÓ DE LES ACTES DE LES SESSIONS PLENÀRIES ANTERIORS 

(La senyora Alcaldessa obre l’acte, i un cop comprovada pel secretari l’existència del quòrum que cal perquè pugui ser iniciada la sessió)

Atès que tots els regidors coneixen el redactat de les actes de les sessions de dates 27 d’octubre, 20 i 30 de desembre de 2016, per haver-ne distribuït amb la convocatòria, es pregunta si hi ha alguna esmena al respecte. 

Sotmès a votació, per unanimitat de les tres membres assistents (Mar Amorós Mas – Alcaldessa -  Lourdes Aluja Mata i Maria Antònia Cabré Barberà – regidores - ), el Ple de l’Ajuntament  aprova en tots els seus punts els anteriors acords. 

2.- ACORD DE  L’AJUNTAMENT DE PRADELL DE LA TEIXETA D’ADHESIÓ AL CONTRACTE DERIVAT 2015.05 D1 DE L’ACORD MARC DE SUBMINISTRAMENT D’ENERGIA ELÈCTRICA AMB DESTINACIÓ A LES ENTITATS LOCALS DE CATALUNYA ADJUDICAT PEL CONSORCI CATALÀ PEL DESENVOLUPAMENT LOCAL A L’EMPRESA ENDESA ENERGIA, SAU (EXP. 2015.05). 


Antecedents.- 

1.- El Consorci Català pel desenvolupament Local (CCDL), per encàrrec de l’Associació Catalana de Municipis (ACM), va aprovar en la sessió de la seva Comissió Executiva de data 6 d’octubre de 2016, i prèvia tramitació del corresponent procediment administratiu a tal efecte de conformitat amb els plecs de clàusules administratives particulars i prescripcions tècniques aprovats en sessió de la  Comissió Executiva de data 9 de juny de 2016 i publicats al perfil de contractant de l’entitat, adjudicar l’Acord marc pel subministrament d’energia elèctrica, amb destinació a les entitats locals de Catalunya (Expedient 2015.05), d’acord amb el següent detall d’empreses seleccionades per lots: 1) AURA ENERGIA, SL”: Lot AT, 2) “ENDESA ENERGIA, SAU”: Lots AT i BT, 3) “NEXUS ENERGIA, SA”: Lots AT i BT, 4) “GAS NATURAL FENOSA (Gas Natural Serveis SDG SA)”: Lots AT i BT, 5) “IBERDROLA CLIENTES, SAU”: Lots AT i BT i 6) “FACTOR ENERGIA, SA”: Lots AT i BT, procedint- se a la formalització efectiva dels citat Acord amb les empreses adjudicatàries, en data 27 d’octubre de 2016.




2.- Posteriorment i prèvia tramitació del corresponent procediment administratiu a tal efecte d’acord amb el plec de clàusules administratives particulars aprovat per Resolució de la Presidència del Consorci de data 27 d’octubre de 2016 i publicats al perfil de contactant de l’entitat, el CCDL va procedir a adjudicar, en virtut de l’acord adoptat en la sessió de la seva Comissió Executiva de data 10 de novembre de 2016, el contracte derivat (Exp. D01-2015.05) de l’Acord marc pel subministrament d’energia elèctrica, mitjançant subhasta electrònica, a l’empresa ENDESA ENERGIA, SAU d’acord amb el detall de tarifes per lots que es relaciona a la part resolutiva del present acord i a l’empara dels articles 25 i ss. del PCAP que va regir la licitació de l’Acord marc del que deriva referenciat a l’apartat anterior, i que preveu de conformitat amb els articles concordants aplicables del Text Refós de la Llei de Contractes del Sector Públic (TRLCSP), com una de les fórmules per a l’adjudicació dels corresponents contractes derivats de subministrament, la possibilitat de realitzar una subhasta electrònica entre els empreses seleccionades en l’Acord marc. 

3.- En data 9 de desembre de 2016, es va formalitzar, entre el CCDL i l’entitat mercantil adjudicatària ENDESA ENERGIA, SAU, el corresponent contracte de subministrament elèctric, licitat de conformitat amb el procediment derivat referenciat a l’apartat anterior. 

Fonaments de Dret.-

Primer.- Plecs de clàusules administratives particulars i prescripcions tècniques aprovats per acord de la Comissió Executiva del CCDL de data 9 de juny de 2016 i publicats al perfil de contractant de l’entitat,  que regeixen l’Acord marc pel subministrament d’energia elèctrica, amb destinació a les entitats locals de Catalunya (Exp. 2015.05).

Segon.- Plec de clàusules administratives particulars aprovat per Resolució de la Presidència del CCDL de data 27 d’octubre de 2016 i publicats al perfil de contactant de l’entitat que regeixen el contracte derivat de l'Acord marc del subministrament d’energia elèctrica amb destinació a les entitats locals de Catalunya (Exp. 2014.05 D1).

Tercer.- Decret Legislatiu 3/2011, de 14 de novembre, pel qual s’aprova el Text refós de la Llei de contractes del sector públic, en especial articles 198 en relació al 156 respecte a l’adjudicació i formalització de contractes derivats en un Acord marc i 23.2 respecte al règim de vigència i pròrrogues dels contractes, i resta de normativa concordant aplicable. 




Quart.- Article 52 i ss. del Decret Legislatiu 2/2003, de 28 d’abril pel qual s’aprova el Text refós de la Llei municipal i de règim local de Catalunya, i resta de disposicions vigents concordants en matèria de règim local que regulen el règim de funcionament i competències de les entitats locals (...)/ o articles aplicables de Llei d’organització comarcal.

Per tot això, i d’acord als els antecedents abans esmentats i els fonaments de dret assenyalats anteriorment, es proposa al Ple Municipal  l’adopció dels següents, 

ACORDS

Primer.- Que el municipi de Pradell de la Teixeta s’adhereix al contracte derivat (Exp. 2015.05 D1) de l’Acord marc de subministrament d’energia elèctrica destinat a les entitats locals de Catalunya (Exp. 2015.05 D01), per un termini de dotze mesos, des de l'1 de gener de 2017 al 31 de desembre de 2017, d’acord amb el següent detall de condicions econòmiques especificades per lots i tarifes:

Preus terme d’energia: 

Lot 1 Baixa Tensió (BT):

	Baixa tensió:
	Tarifa/període
	Preu Adjudicat €/MWh

	Sublot BT1
	2.0A
	112,158

	Sublot BT2
	2.0DHAP1
	136,573

	Sublot BT3
	2.0DHAP2
	56,843

	Sublot BT4
	2.0DHSP1
	135,3

	Sublot BT5
	2.0DHSP2
	64,3

	Sublot BT6
	2.0DHSP3
	52,7

	Sublot BT7
	2.1A
	128,298

	Sublot BT8
	2.1DHAP1
	150,298

	Sublot BT9
	2.1DHAP2
	72,198

	Sublot BT10
	2.1DHSP1
	150,298

	Sublot BT11
	2.1DHSP2
	79,398

	Sublot BT12
	2.1DHSP3
	64,898

	Sublot BT13
	3.0AP1
	97,098

	Sublot BT14
	3.0AP2
	83,098

	Sublot BT15
	3.0AP3
	55,458



Lot 2 Alta Tensió (AT): 

	Alta tensió:
	Tarifa/període
	Preu Adjudicat €/MWh

	Sublot AT1
	3.1AP1
	86,409

	Sublot AT2
	3.1AP2
	78,578

	Sublot AT3
	3.1AP3
	60,419

	Sublot AT4
	6.1AP1
	102,467

	Sublot AT5
	6.1AP2
	85,326

	Sublot AT6
	6.1AP3
	78,542

	Sublot AT7
	6.1AP4
	68,951

	Sublot AT8
	6.1AP5
	62,489

	Sublot AT9
	6.1AP6
	53,382



Els preus del contracte seran actualitzats, d’acord amb el què preveu la clàusula 23 del Plec de clàusules administratives particulars del procediment derivat (Exp.2015.05 D1).


Preus del terme de potència:

	Baixa tensió 
	€/kW i any

	Tarifa
	Període 1
	Període 2
	Període 3

	2.0 A
	38,043426
	
	

	2.0 DHA
	38,043426
	
	

	2.0 DHS
	38,043426
	
	

	2.1 A
	44,444710
	
	

	2.1 DHA
	44,444710
	
	

	2.1 DHS
	44,444710
	
	

	3.0 A
	40,728885
	24,437330
	16,291555



	Alta tensió 
	€/kW i any

	Tarifa
	Període 1
	Període 2
	Període 3
	Període 4
	Període 5
	Període 6

	3.1 A
	59,173468
	36,490689
	8,367731
	
	
	

	6.1 A
	39,139427
	19,586654
	14,334178
	14,334178
	14,334178
	6,540177



Els preus del terme de potència són fixats per la regulació vigent.  Ordre IET/107/2014, de 31 de gener (BOE núm. 312, de 26 de desembre de 2014) i Ordre IET/2444/2014, de 19 de desembre (BOE núm. 28, d’1 de febrer de 2014). 

Segon.-Aprovar l'autorització i disposició de la despesa a favor d'Endesa Energia SAU. -empresa adjudicatària del contracte derivat de l'acord marc de subministrament d’energia elèctrica-,   per import de màxim de 21.000 € que s'imputarà, dins del pressupost municipal de  l'any 2017, a càrrec de l'aplicació pressupostària 165 221.00

Tercer.- Qualsevol altre acord que resulti pertinent a criteri de l’entitat. 

Quart.- Comunicar aquest acord a la Central de contractació de l’ACM i al CCDL (Carrer València, 231, 6ª, 08007, Barcelona).

Cinquè.- Notificar aquest acord a Endesa Energia SAU, com a empresa adjudicatària del contracte derivat de l’Acord marc de subministrament d’energia elèctrica (Avinguda Vilanova, 2-10 , 08018, Barcelona), tot donant-li els efectes de publicitat que siguin preceptius.



Sotmès a votació, per unanimitat de les tres membres assistents (Mar Amorós Mas – Alcaldessa -  Lourdes Aluja Mata i Maria Antònia Cabré Barberà – regidores - ), el Ple de l’Ajuntament  aprova en tots els seus punts els anteriors acords. 

3.- ACORD D’APROVACIO INICIAL DE L’AGRUPACIÓ DELS MUNICIPIS DE PRADELL DE LA TEIXETA I LA TORRE DE FONTAUBELLA PER AL SOSTENIMENT EN COMÚ DEL LLOC DE SECRETARI – INTERVENTOR, I L’APROVACIÓ INICIAL DELS ESTATUTS QUE EL REGULEN

1. ANTECEDENTS 

Atès que en l'actualitat les funcions de Secretari Interventor de l'Ajuntament de Pradell de la Teixeta venen essent exercides per la Diputació de Tarragona per la impossibilitat econòmica de sostenir-la de manera permanent per part d'aquesta Corporació i atès que l’agrupació formalment constituïda amb Porrera i La Torre de Fontaubella no funciona a la pràctica, cobrint aquestes places els esmentats ajuntaments mitjançant nomenament accidental.  

Atès que l'Ajuntament de Pradell de la Teixeta disposa d'un pressupost per l'exercici 2017, definitivament aprovat de 314.251,93 €, ascendint els recursos ordinaris del pressupost a 281.476,70 €. 

Aquest Municipi gaudeix d'una població oficial de 174 habitants segons les dades obrants a l’institut d’Estadística de Catalunya pe r l’any 2016, pels 134 del municipi de La Torre de Fontaubella. 

L’art. 3 del RD 1732/1994, de 29 de juliol, de provisió de llocs de treball reservats a funcionaris amb habilitació de caràcter nacional determina, referint-se a les agrupacions: “Les entitats locals el volum de les quals de serveis o recursos sigui insuficient podran sostenir en comú i mitjançant agrupació el lloc de secretaria, al que correspondrà la responsabilitat administrativa de les funcions pròpies del mateix en totes les entitats agrupades”.

Atès que l’ens local té previst mantindre l’agrupació existent amb l’Ajuntament de la Torre de Fontaubella per al sosteniment en comú del lloc de secretari interventor, reservat a funcionaris amb habilitació de caràcter nacional, atès que l’Ajuntament de Porrera ja ha manifestat la seva voluntat de sortir d’aquesta agrupació mitjançant acord plenari de data 13 de desembre de 2016, el qual ha sigut recolzat per l’Ajuntament de Pradell de la Teixeta en data 20 de desembre de 2016 amb el respectiu acord plenari.

Atès que es proposa mantindre l’agrupació existent amb l’Ajuntament de la Torrre de Fontaubella tant per estar ja agrupats com per la proximitat geogràfica que existeix amb aquest municipi, la qual facilita en aquest sentit el sosteniment en comú del lloc de treball.

Resulta necessari disposar d’uns Estatuts de l’Agrupació per al manteniment en comú de la plaça de secretaria intervenció dels 2 Ajuntaments.

Atès que la Llei 27/2013, de 27 de desembre, de racionalització i sostenibilitat de l'Administració Local, que modifica la Llei 7/1985, de 2 d'abril, Reguladora de les Bases de Règim Local, introdueix un nou article, el 92 bis, que al seu apartat 1 estableix que són funcions públiques necessàries en totes les Corporacions locals, la responsabilitat administrativa de les quals està reservada a funcionaris d'administració local amb habilitació de caràcter nacional:
a) La de Secretaria, comprensiva de la fe pública i l'assessorament legal preceptiu i
b) El control i la fiscalització interna de la gestió economicofinancera i pressupostària,
i la comptabilitat, tresoreria i recaptació.

Atès que l’agrupació d’aquests municipis pel manteniment en comú de la plaça de secretaria intervenció dels Ajuntaments és imprescindible atesa la impossibilitat de prestar correctament les funcions públiques i les funcions administratives i tècniques de forma aïllada per part de cada municipi.

En data 26 de gener de 2017 el secretari interventor d'aquest Ajuntament ha emès informe en relació amb el procediment legal a seguir per a aprovar els referits Estatuts, adjuntant a l’informe una proposta d’Estatuts que ha de regir l’Agrupació de Municipis.

2. FONAMENTS

· Llei 7/1985, de 2 d’abril, reguladora de les bases de règim local (LBRL). 
· Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya (TRLMRLC)
· Article 3 i disposició addicional segona del Reial decret 1732/1994, de 29 de juliol, sobre provisió de llocs de treball reservats a funcionaris d'Administració Local amb habilitació de caràcter nacional
· La Llei 27/2013, de 27 de desembre, de racionalització i sostenibilitat de l’Administració local.

El Ple, per unanimitat del nombre legal de membres de la corporació,  ACORDA:

Primer. Aprovar inicialment l’expedient de constitució de l’Agrupació de les entitats locals dels Ajuntaments de Pradell de la Teixeta i de la Torre de Fontaubella per al sosteniment en comú del lloc de Secretaria Intervenció, pels motius exposats.

Segon. Aprovar inicialment els estatuts que han de regir l’Agrupació de Municipis els quals suposen una modificació dels ja existents amb l’agrupació que actualment ostenten aquests municipis amb l’Ajuntament de Porrera, el qual ja ha manifestat la seva voluntat de sortir de l’agrupació, i tenor literal dels quals son:
[bookmark: _Toc438203939][bookmark: _Toc433871372]“PROPOSTA D’ESTATUTS DE L’AGRUPACIÓ DE MUNICIPIS DE PRADELL DE LA TEIXETA I LA TORRE DE FONTAUBELLA PEL MANTENIMENT EN COMÚ DE LA PLAÇA DE SECRETARIA INTERVENCIÓ 

[bookmark: _Toc433871373]Article 1. Finalitat, règim jurídic i capitalitat de l’Agrupació

Segons el disposat a l’article 3 del Reial decret 1732/1994, de 29 de juliol, sobre provisió de llocs de treball reservats a funcionaris d'Administració Local amb habilitació de caràcter nacional, els municipis de Pradell de la Teixeta i La Torre de Fontaubella constituïxen una Agrupació a l'efecte de sosteniment en comú del lloc de Secretaria-Intervenció, repartint el seu cost econòmic entre les Entitats agrupades i que serà un lloc únic per al conjunt de les mateixes. 

L'Agrupació constituïda es regirà pels presents Estatuts i per les disposicions legals vigents; i no tindrà personalitat jurídica diferent de les Entitats que la formen.

La capitalitat de l’Agrupació es fixa en el Municipi de Pradell de la Teixeta on se celebraran les sessions corresponents. 
[bookmark: _Toc433871374]
Article 2. Forma d’organització

L'Agrupació serà gestionada per una Junta de l'Agrupació, Òrgan de Govern amb representació de totes les Entitats agrupades. 

[bookmark: _GoBack]La Junta de l'Agrupació estarà formada per representants dels dos Ajuntaments agrupats, en concret, un número de 5 membres; pertanyents 3 a l’Ajuntament de Pradell de la Teixeta i 2 a l’Ajuntament de La Torre de Fontaubella. En tot cas, formaran part de la Junta els Alcaldes dels dos municipis i els regidors de cada ajuntament proposats per aquests respectant en tot cas la proporció establerta anteriorment. Els membres hauran de ser nomenats pels plens de cada Ajuntament i el seu mandat tindrà la mateixa durada que el de les respectives Corporacions. El cessament com a regidor comportarà el cessament com a membre de l’Agrupació. 

Actuarà com President de la Junta de Govern l'Alcalde del municipi de la capitalitat; i els restants membres com Vocals.

Les atribucions del President de l'Agrupació en la seva qualitat d'Alcalde de la capitalitat seran, quan resultin aplicables i concretament en matèria de personal, les contingudes en l'article 21 de la Llei 7/1985, de 2 d'abril, Reguladora de les Bases del Règim Local.
[bookmark: _Toc433871375]Article 3. Règim del personal 

S’estableix que el secretari-interventor de l'Agrupació es desplaçarà als Ajuntaments interessats d'acord amb el següent quadre: 

	Ajuntament
	Dies/Hores setmanals

	Pradell de la Teixeta
	3 dies equivalents a 22 hores i trenta minuts 
(7 hores i trenta minuts per dia)

	La Torre de Fontaubella
	2 dies equivalents a 15 hores 
(7 hores i trenta minuts per dia)



L’horari i dies d’assistència es fixarà de comú acord entre els Ajuntaments, respectant els percentatges de cada Ajuntament. 	

Al funcionari que presta els serveis de secretaria intervenció de l’Agrupació no se li indemnitzarà per les despeses de desplaçament, donat que s’han tingut en compte a l’hora de fixar els complements.

El règim retributiu del funcionari que presti els serveis de secretaria intervenció de l’agrupació serà el legalment establert, en termes generals als arts. 22 a 24 del Reial Decret Legislatiu 5/2015, de 30 d’octubre, pel qual s’aprova el Text refós de l’Estatut Bàsic de l’Empleat Públic.

El funcionari de l'Agrupació formarà part de cadascuna de les plantilles dels municipis que la formen, en proporció a la distribució del cost del lloc de treball: 60 % a Pradell de la Teixeta i 40 % a La Torre de Fontaubella 



El règim disciplinari del funcionari s'acomodarà al disposat en les disposicions legals i reglamentàries vigents, i serà exercit pel president en la seva condició d'Alcalde de la capitalitat i previ informe de la Junta de Govern.
[bookmark: _Toc433871376]
Article 4. Recursos econòmics de l'Agrupació 

La quantitat que cada Entitat de l'Agrupació consigni anualment en els seus respectius Pressupostos ordinaris per a les atencions del funcionari de l'Agrupació i altres despeses derivades del funcionament d'aquesta, de conformitat amb les disposicions legals vigents, constitueix l'únic recurs de l'Agrupació.

Cada ajuntament ha de generar i pagar, per separat, la nòmina corresponent al secretari designat en la proporcionalitat establerta en funció de les hores de servei establertes a prestar en cada un d’aquests amb l’assumpció del següent percentatge del seu sou brut:

· Ajuntament de Pradell de la Teixeta: 60 %
· Ajuntament de La Torre de Fontaubella: 40 %
[bookmark: _Toc433871377]
Article 5. Règim Jurídic de l'Agrupació 

La Junta de Govern es reunirà en sessió ordinària de forma anual; i en sessió extraordinària quantes vegades ho consideri oportú el President o ho requereixi alguna de les Entitats integrants de la mateixa. 

Actuarà com Secretari de la Junta de Govern el qual ho sigui de l'Agrupació. El despatx dels assumptes corresponents a les Entitats s'atendrà pel funcionari de l'Agrupació, sense preferència per a cap d'ells, sense que això impliqui la desatenció dels serveis. 

En cas d'urgència o força major, s'atendrà preferentment a l'Entitat afectada.

Perquè el Secretari pugui complir amb la seva obligació d'assistir a les sessions que celebrin cadascuna de les Entitats afectades per l'Agrupació, s'adoptaran per aquestes les mesures oportunes a fi que aquests actes no coincideixin en el mateix dia.

En el cas que per circumstàncies excepcionals o per imperatius legals s'exigeixi la celebració de sessions extraordinàries per les Entitats afectades en un mateix dia, s'assenyalaran hores distintes que permetin a aquest funcionari realitzar el desplaçament a cadascuna. 

[bookmark: _Toc433871378]Article 6. Termini de vigència i causes de supressió i de modificació de l'Agrupació 

L'Agrupació té vigència indefinida. La supressió o modificació de l'Agrupació constituïda per al sosteniment de personal en comú podrà incoar-se a instància de les Entitats Locals interessades, mitjançant Acord adoptat per majoria absoluta del nombre legal de membres de la Corporació, de conformitat amb l'article 47.2.g) de la Llei 7/1985, de 2 d’abril, de Bases de Règim Local.

En l'Acord de dissolució es farà constar la proposta de qualificació o, si escau, exempció del lloc resultant després de la dissolució. En aquest Acord s'haurà de fixar també a quin de les Entitats Locals queda adscrit el funcionari amb habilitació de caràcter nacional que està ocupant el lloc en l'Agrupació. En qualsevol cas ha de quedar garantida la prestació de les funcions públiques necessàries. 

En el cas que l'Acord Plenari aprovant la dissolució no s'adopti per totes les Entitats integrants de l'Agrupació, l'Entitat que insti la dissolució donarà trasllat de l'Acord a les Entitats restants perquè en el termini d'un mes i mitjançant Acord Plenari presentin quantes al·legacions estimin oportunes.

L'Agrupació se suprimirà per les següents causes: 

· Per la possibilitat de prestar correctament les funcions públiques necessàries de forma aïllada per augment dels recursos;
· Per majors exigències del servei que reclamen la presència permanent del Secretari

L'Agrupació es modificarà per les següents causes: 

- Per la desagrupació d'un Municipi;
- Per l'agregació d'un Municipi
[bookmark: _Toc433871379]Article 7. Procediment de modificació dels Estatuts 

La modificació d'aquests Estatuts requerirà els mateixos tràmits exigits legalment per a la seva constitució i l'aprovació.
[bookmark: _Toc433871380]
Disposició final única 

L'Agrupació es regirà per les normes contingudes en els Estatuts, i en el no previst, pel Reial Decret Legislatiu 5/2015, de 30 d’octubre, pel qual s’aprova el Text refós de l’Estatut Bàsic de l’Empleat Públic, pels arts. 92 i 92 bis de la Llei 7/1985, de 2 d’abril, reguladora de les bases de règim local, per l'article 3 i la disposició addicional segona del Reial decret 1732/1994, de 29 de juliol, sobre provisió de llocs de treball reservats a funcionaris d'Administració Local amb habilitació de caràcter nacional; per l’article 9 del Decret 195/2008, de 7 d’octubre, pel qual es regulen determinats aspectes del règim jurídic del personal funcionari amb habilitació de caràcter nacional de les entitats locals de Catalunya i per les disposicions que en endavant es dictin en aquesta matèria i fins a tant que aquesta Agrupació no es dissolgui legalment.”


Tercer. Comunicar l’acord de l’aprovació inicial i la proposta d’Estatuts a l’Ajuntament de La Torre de Fontaubella, a fi que adopti l’acord d’aprovació inicial oportú.

Quart. Sotmetre l’expedient, una vegada cadascun dels ajuntaments hagi adoptat l’acord inicial, a informació pública per un termini d’un mes, mitjançant una publicació en el Butlletí Oficial de la Província de Tarragona i en el taulell d’edictes de l’Ajuntament.

En el cas de que no s’hagués presentat cap reclamació o suggeriment, s’entendrà definitivament aprovat l’acord fins llavors provisional, extenent-se per la Secretaria el certificat que acrediti l’elevació a definitiva de l’aprovació inicial. L’acord d’aprovació, haurà de publicar-se per a general coneixement en el tauler d’anuncis de l’Ajuntament i en el Butlletí Oficial de la Província, en compliment de l’article 70.2 de la Llei 7/1985, de 2 d’abril, de bases de règim local. I trametre a l’Administració de l’Estat i a la Generalitat de Catalunya en el termini dels sis dies posteriors a l’adopció d’aquest acord còpia o extracte comprensiu del mateix.

Cinquè. Remetre l'expedient a la Diputació de Tarragona per a l'emissió del preceptiu informe d'acord amb el que es disposa en l'article 3.b) del Reial decret 1732/1994, de 29 de juliol, sobre provisió de llocs de treball reservats a funcionaris d'Administració Local amb habilitació de caràcter estatal.

Sisè. Facultar a la senyora alcaldessa per a la gestió i signatura dels documents que siguin necessaris a tal fi.

Vuitè. Contra aquest acord, per tractar-se d’un acte administratiu de tràmit no qualificat, no procedeix la interposició de cap tipus de recurs.

Sotmès a votació, per unanimitat de les tres membres assistents (Mar Amorós Mas – Alcaldessa -  Lourdes Aluja Mata i Maria Antònia Cabré Barberà – regidores - ), el Ple de l’Ajuntament  aprova en tots els seus punts els anteriors acords. 

4.- DONAR COMPTE DE DECRETS I RESOLUCIONS DE L’ALCALDIA I INFORMES DESFAVORABLES DE LA SECRETARIA-INTERVENCIÓ.

Els decrets que passen sessió de 27 d’octubre de 2016 van del 132/2016 de 28 d’octubre al 8/2017 de 2 de febrer, restant-ne assabentats la totalitat dels regidors assistents tota vegada que han disposat de la documentació integrant del present punt de l’ordre del dia amb l’antelació legalment exigida.

	Decret nº 132 de 28/10/2016
	INCOACIÓ D’EXPEDIENTS DE BAIXES PER INSCRIPCIÓ INDEGUDA AL PADRÓ D’HABITANTS

	Decret nº 133 de 03/11/2016
	SUBVENCIÓ D’INSTAL·LACIÓ D’UNA PLANTA POTABILITZADORA D’ELIMINACIÓ DE LA TERBOLESA

	Decret nº 134 de 08/11/2016
	DEVOLUCIÓ DE FIANÇA PER GESTIÓ DE RESIDUS DE LA CONSTRUCCIÓ EN EXPEDIENT 5/2016/LU

	Decret nº 135 de 01/12/2016
	RESOLUCIÓ D’EXPEDIENTS DE BAIXES PER INSCRIPCIÓ INDEGUDA AL PADRÓ D’HABITANTS

	  Decret nº 136 de    14/10/2016
	INCOACIÓ D’EXPEDIENTS DE BAIXES PER INSCRIPCIÓ INDEGUDA AL PADRÓ D’HABITANTS

	Decret nº 137 de 01/12/2016
	RESOLUCIÓ D’EXPEDIENTS DE BAIXES PER INSCRIPCIÓ INDEGUDA AL PADRÓ D’HABITANTS

	Decret nº 138 de 01/12/2016
	APROVACIÓ DE LIQUIDACIÓ DE ICIO I ALTRES TRIBUTS LOCALS DE LA COMUNICACIÓ PRÈVIA D’OBRES MENORS 26/2016/LU

	Decret nº 139 de 01/12/2016
	CONCESSIÓ DE LA DEVOLUCIÓ DE LA FIANÇA PER GESTIÓ DE RESIDUS EN LA CONSTRUCCIÓ 5/2016/LU

	Decret nº 140 de 01/12/2016
	APROVACIÓ DE LIQUIDACIÓ DE ICIO I ALTRES TRIBUTS LOCALS DE LA COMUNICACIÓ PRÈVIA D’OBRES MENORS 23/2016/LU

	Decret nº 141 de 01/12/2016
	APROVACIÓ DE LIQUIDACIÓ DE ICIO I ALTRES TRIBUTS LOCALS DE LA COMUNICACIÓ PRÈVIA D’OBRES MENORS 21/2016/LU

	Decret nº 142 de 01/12/2016
	COMUNICACIÓ PRÈVIA D’OBRES MENORS PER UN GALLINER TANCAT AMB MALLA D’ACER

	Decret nº 143 de 20/12/2016
	RESOLUCIÓ D’EXPEDIENTS DE BAIXES PER INSCRIPCIÓ INDEGUDA AL PADRÓ D’HABITANTS

	Decret nº 144 de 01/12/2016
	DE CONCESSIO DE DEVOLUCIÓ DE FIANÇA PER GESTIÓ DE RESIDUS DE LA CONSTRUCCIÓ EN EXPEDIENT NÚMERO 6/2016/LU

	Decret nº 145 de 28/12/2016
	DELEGACIÓ DE LES FUNCIONS D’ALCALDIA EN LA PRIMERA TINENT D’ALCALDESSA

	Decret nº 1 de 16/01/2017
	CONCESSIÓ DE LLICÈNCIA PER A LÚS DE BÉ DE DOMINI PÚBLIC DE LA SALA POLIVALENT DEL SINDICAT

	Decret nº 2 de 26/01/2017
	CONTRACTACIÓ D’UN ARQUITECTE

	Decret nº 3 de 16/01/2017
	DE CONCESSIO DE DEVOLUCIÓ DE FIANÇA PER GESTIÓ DE RESIDUS DE LA CONSTRUCCIÓ EN EXPEDIENT NÚMERO 18/2016/LU

	Decret nº 4 de 16/01/2017
	DE CONCESSIO DE DEVOLUCIÓ DE FIANÇA PER GESTIÓ DE RESIDUS DE LA CONSTRUCCIÓ EN EXPEDIENT NÚMERO 12/2015/LU

	Decret nº 5 de 26/01/2017
	CONTRACTE INVERSIÓ INSTAL·LACIÓ ELÈCTRICA EDIFICI MUNICIPAL

	Decret nº 6 de 17/01/2016
	APROVACIÓ DE LIQUIDACIÓ DE ICIO I ALTRES TRIBUTS LOCALS DE LA COMUNICACIÓ PRÈVIA D’OBRES MENORS 28/2016/LU

	Decret nº7 de 26 de gener de 2017
	INICI DE L’EXPEDIENT DE CONTRACTACIO DE LA GESTIO DEL SERVEI PUBLIC D’EXPLOTACIO DEL BAR-RESTAURANT “LA SOCIETAT”

	Decret nº8 de 2 de febrer de 2017
	CONVOCATÒRIA DE LA SESSIÓ ORDINÀRIA Nº1/2017 DE DATA 9 DE FEBRER DE 2017




ASSUMPTE INCLÒS PER URGÈNCIA A LA SESSIÓ

APROVACIÓ SI ESCAU DE LA ASSIGNACIÓ D’ATRIBUCIONS AL LLOC DE TREBALL, DEL LLOC DE SECRETARIA INTERVENCIÓ DE L’AGRUPACIÓ DE MUNICIPIS QUE PRETENEN MODIFICAR ENTRE PRADELL DE LA TEIXETA I LA TORRE DE FONTAUBELLA PEL SOSTENIMENT EN COMÚ D’AQUEST LLOC.

Es vota la Urgència per la qual es necessària Majoria Absoluta dels Membres Asssistents segons allò establert a l’article 106.0 del DL 2/2003 pel qual s’aprovà el TRLMRLC.

Sotmès a votació, per unanimitat de les tres membres assistents (Mar Amorós Mas – Alcaldessa -  Lourdes Aluja Mata i Maria Antònia Cabré Barberà – regidores - ), el Ple de l’Ajuntament  aprova la inclusió del punt “APROVACIÓ SI ESCAU DE LA ASSIGNACIÓ D’ATRIBUCIONS AL LLOC DE TREBALL, DEL LLOC DE SECRETARIA INTERVENCIÓ DE L’AGRUPACIÓ DE MUNICIPIS QUE PRETENEN MODIFICAR ENTRE PRADELL DE LA TEIXETA I LA TORRE DE FONTAUBELLA PEL SOSTENIMENT EN COMÚ D’AQUEST LLOC” a la sessió i es procedeix a la lectura i votació del mateix:


APROVACIÓ SI ESCAU DE LA ASSIGNACIÓ D’ATRIBUCIONS AL LLOC DE TREBALL, DEL LLOC DE SECRETARIA INTERVENCIÓ DE L’AGRUPACIÓ DE MUNICIPIS QUE PRETENEN MODIFICAR ENTRE PRADELL DE LA TEIXETA I LA TORRE DE FONTAUBELLA PEL SOSTENIMENT EN COMÚ D’AQUEST LLOC.

ANTECEDENTS:

L’article 3 del RD 1732/1994 de 29 de juliol, sobre provisió de llocs de treball reservats a funcionaris d’Administració local amb habilitació de caràcter nacional, estableix la possibilitat de les Agrupacions de municipis per al sosteniment de personal en comú, són un tipus específic d’entitat que constitueixen un instrument per aconseguir una major eficiència i racionalitat dels recursos humans a les petites entitats locals, permetent així dotar a aquestes de personal adequat a les seves necessitats i que per si mateixes no són sostenibles, repartint el cost econòmic del lloc entre les entitats agrupades.

Els municipis de Pradell de la Teixeta i La Torre de Fontaubella pretenen modificar l’agrupació ja existent que formen conjuntament amb el municipi de Porrera, atès que aquest últim vol sortir de l’agrupació, pel sosteniment en comú del lloc de secretaria-intervenció suposaria en primer lloc complir amb la legalitat establerta, i en segon lloc un estalvi en la despesa corrent que si es tingues que assumir de forma individual.

D’acord amb l’article 30.2 del Decreto 214/1990, de 30 de juliol, pel qual s’aprova el Reglament del personal al servei de les entitats locals “Hasta que cada entidad local no haya aprobado la relación de puestos de trabajo en la forma que se establece en este Reglamento, la asignación de atribuciones a los puestos de trabajo, en defecto de organigrama, podrá hacerse por decreto del alcalde o presidente de la entidad local.
 
El lloc que es pretén crear es el següent:





Secretaria –intervenció Grup A1 Segons la Llei 48/2015 de 29 d’octubre de Pressupostos Generals de l’Estat per l’any 2016 (BOE 30 d’octubre de 2015)
	
	
	

	SOU BASE A1 = 
	14.824,22 €
	Euros Anuals (Pagues Extres Incloses)

	C. Destí nº22 = 
	7.209,16 €
	Euros Anuals (Pagues Extres Incloses)

	C. Específic = 
	11.298,56 €
	Euros Anuals (Pagues Extres Incloses)

	
	
	

	Total Sou Brut Anual = 
	33.331,94 €
	Euros Anuals (Pagues Extres Incloses)



Percentatge de participació: 

	Ajuntament
	Percentatge /dies

	Pradell de la Teixeta
	60%               3

	La Torre de Fontaubella
	40%               2



D’acord amb el Reial Decret 1174/1987, de 18 de setembre, pel qual es regula el règim jurídic dels funcionaris de l’Administració Local amb habilitació de caràcter nacional.

“Son funciones públicas necesarias en todas las Corporaciones Locales:
a)La de Secretaría, comprensiva de la fe publica y el asesoramiento legal preceptivo.
b) El control y la fiscalización interna de la gestión económico-financiera y presupuestaria, y la contabilidad, tesorería y recaudación.

2. La responsabilidad administrativa de las funciones enumeradas en el apartado anterior está reservada a funcionarios en posesión de la habilitación de carácter nacional, sin perjuicio de las excepciones que, de acuerdo con lo dispuesto en el artículo 92.4 de la Ley 7/1985, de 2 de abril, se establecen en el presente Real Decreto, respecto de las funciones de contabilidad, tesorería y recaudación.

3. Quien ostente la responsabilidad administrativa de cada una de las funciones referidas en el apartado 1 tendrá atribuida la dirección de los servicios encargados de su realización, sin perjuicio de las atribuciones de los órganos de gobierno de la Corporación Local en materia de organización y dirección de sus servicios administrativos.”

Pel que fa als requisits per ocupar aquest lloc s’estableixen en el Reial Decret 1174/1987, de 18 de setembre  

Es proposa i s’acorda per unanimitat el següent acord:
1.- Assignar al lloc de treball de secretaria intervenció de l’agrupació de municipis que es pretén modificar entre els Ajuntaments de Pradell de la Teixeta i La Torre de Fontaubella les funcions que s’estableixen al Reial Decret 1174/1987, de 18 de setembre per aquest lloc .

2.- Les característiques d’aquest lloc són les següents: 

Secretaria –intervenció Grup A1 Segons la Llei 48/2015 de 29 d’octubre de Pressupostos Generals de l’Estat per l’any 2016 (BOE 30 d’octubre de 2015)
	
	
	

	SOU BASE A1 = 
	14.824,22 €
	Euros Anuals (Pagues Extres Incloses)

	C. Destí nº22 = 
	7.209,16 €
	Euros Anuals (Pagues Extres Incloses)

	C. Específic = 
	11.298,56 €
	Euros Anuals (Pagues Extres Incloses)

	
	
	

	Total Sou Brut Anual = 
	33.331,94 €
	Euros Anuals (Pagues Extres Incloses)



3.- El Percentatge de participació segons els estatuts de l’agrupació serà: 

	Ajuntament
	Percentatge /dies

	Pradell de la Teixeta
	60%               3

	La Torre de Fontaubella
	40%               2



4.- Notificar aquest acord a la DGAL.

Sotmès a votació, per unanimitat de les tres membres assistents (Mar Amorós Mas – Alcaldessa -  Lourdes Aluja Mata i Maria Antònia Cabré Barberà – regidores - ), el Ple de l’Ajuntament  aprova en tots els seus punts els anteriors acords. 

5.- PRECS I PREGUNTES.

No es formula cap prec ni pregunta i, no havent-hi més assumptes a tractar, la senyora Alcaldessa, aixeca la sessió a les quinze hores i trenta minuts, de la qual com a Secretari, en dono fe i estenc aquesta acta.

L’Alcaldessa				El Secretari-Internvetor del SAM de la Diputació 
					de Tarragona al Servei Municipal



Mar Amorós Mas			Vicente Vayá Morte
AJUNTAMENT DE PRADELL DE LA TEIXETA
Carrer de Dalt, 19. 43774. Pradell de la Teixeta - Tel: 977 828 004 - Fax: 977 828 200 - A/el: aj.pradell@altanet.org
www.pradelldelateixeta.cat

